laion/Wikipedia-Exotic huggingface dataset:
মাহম বেগম

মাহম বেগম বা মাহিম বেগম (মৃত্যু ১৬ এপ্রিল ১৫৩৪) ২০ এপ্রিল ১৫২৬ থেকে ২৬ ডিসেম্বর ১৫৩০ সাল পর্যন্ত মুঘল সাম্রাজ্যের সম্রাজ্ঞী স্ত্রী ছিলেন এবং মুঘল সাম্রাজ্যের প্রতিষ্ঠাতা মুঘল সম্রাট বাবরের তৃতীয় এবং প্রধান স্ত্রী ছিলেন। তিনি বাবরের জীবিত জ্যেষ্ঠ পুত্র ও শেষ উত্তরাধিকারী হুমায়ুনের মাতা ছিলেন। তিনি ছিলেন মুঘল দরবারের ফার্স্ট লেডি হওয়ার রাজকীয় উপাধি পাদশাহ বেগমের প্রথম প্রাপক। মাহম বেগম সম্পর্কে তাঁর দত্তক কন্যা গুলবদন বেগম তাঁর হুমায়ুন-নামা-তেও প্রায়শই উল্লেখ করেছেন, যিনি তাঁকে "মালিকা" ও "মালিকা জান" (আকা ও আকাম) হিসাবে উল্লেখ করেছেন। সমসাময়িক নথিতে মাহম বেগমের পিতা-মাতা সম্পর্কে কোনো নির্দিষ্ট তথ্য পাওয়া যায় না। বাবরের আত্মজীবনী বাবরনামা-তে তাদের বিয়ের কথা খুব কমই উল্লেখ করা হয়েছে ও মাহামের পরিবার সম্পর্কে কিছুই বলা হয়নি। যাইহোক, এমন প্রমাণ রয়েছে যে, খাজা মুহাম্মদ আলী (গুলবদন "মামা" হিসাবে উল্লেখ করেছেন) নামে একজন ব্যক্তি ছিলেন মাহামের ভাই। খোস্ত শহরকে কেন্দ্র করে বেশ কয়েকবার বাবরনামায় তাঁর নাম এসেছে, অর্থাৎ খোস্ত সরকারে চাকুরী করা, আদেশের জন্য খোস্ত থেকে আসা ইত্যাদি। মাহামের এক সন্তান সেই শহরে জন্মগ্রহণ করেছিল এবং হুমায়ুন পরে খোস্তে তার নানা-নানীর সাথে দেখা করেছেন, এই কথা নথিভুক্ত করা হয়েছিল। ইতিহাসবিদ অ্যানেট বেভারিজ এই পরিবারটিকে "শান্ত, যুদ্ধহীন খ্বাজা" বলেছেন। বাবর একজন নির্দিষ্ট আবদুল মালিক খোস্তির কথাও উল্লেখ করেছেন যিনি হয়তো মাহামের আত্মীয়ও ছিলেন, যদিও এটা নিশ্চিত নয়। তার নাতি আকবরের উজির আবুল ফজল ইবনে মুবারক বলেছেন যে মাহম একাদশ শতাব্দীর সুফি রহস্যবাদী শেখ আহমদ জামির বংশধর খোরাসানের একটি সম্ভ্রান্ত পরিবার থেকে এসেছিলেন। এটি তার পুত্রবধূ হামিদা বানু বেগমের সাথে ভাগ করে নেওয়া একটি বংশ ছিল। তিনি আরও উল্লেখ করেছেন যে তিনি হেরাতের তৈমুরীয় শাসক সুলতান হোসেন বায়কারার আত্মীয় ছিলেন। যদিও সঠিক সম্পর্ক দেওয়া হয়নি, তবে আবুল ফজল (নিসবাত-ই-খওয়েশ) দ্বারা ব্যবহৃত শব্দটি তার পিতার পক্ষে রক্তের সম্পর্ককে বোঝাতে পারে। ফলস্বরূপ, সুলতান হোসেনের মৃত্যুর পরপরই মাহমের সাথে বাবরের বিবাহ মাহমের শোকাবহ অবস্থার প্রতি সমবেদনার চিহ্ন হতে পারে। তৈমুরীয় সম্পর্ককে আরও এগিয়ে নিয়ে যাওয়ার ইঙ্গিতও রয়েছে। মাহম বেগমের দত্তক কন্যা গুলবদন বলেছেন যে সম্রাজ্ঞী কাবুলের নববর্ষের বাগানের মালিকদের সাথে সম্পর্কিত ছিল, এটি মূলত বাবরের মামা দ্বিতীয় উলুগ বেগ দ্বারা নির্মিত হয়েছিল। এছাড়াও, কিছু বিবেচনায় গুলবদনের মা দিলদার আগাছা বেগমও মাহমের আত্মীয় ছিলেন। দিলদার নিজে বাবরের আরেক চাচা সুলতান মাহমুদ মির্জার মেয়ে ছিলেন বলে ধারণা করা হয়। Mukhia 2004। Babur (১৯২২)। The Babur-nama In English (Memoirs of Babur)। Luzac & Co.। পৃষ্ঠা 714।  Gulbadan Begum (১৯০২)। The History of Humayun (Humayun-nama)। Royal Asiatic Society। পৃষ্ঠা 257।  Ray, Sukumar (১৯৪৮)। Humāyūn in Persia। Royal Asiatic Society of Bengal। পৃষ্ঠা 18। আইএসবিএন 9788172361181।  Gulbadan Begum (1902, p. 257) Wade, Bonnie C. (১৯৯৮)। Imaging Sound: An Ethnomusicological Study of Music, Art, and Culture in Mughal India। University of Chicago Press। পৃষ্ঠা 54–55। আইএসবিএন 978-0-226-86841-7।  Gulbadan Begum (1902, p. 257) Beveridge, Annette (১৮৯৮)। Life and writings of Gulba dan Begam (Lady Rosebody)। Calcutta Review। University of Calcutta। পৃষ্ঠা 347।  Babur (1922, p. 712)
হুয়ান দেলগাদো

হুয়ান দেলগাদো (স্পেনীয়: Juan Delgado, স্পেনীয় উচ্চারণ: [xwˈan delɣˈaðo]; ২৬ ফেব্রুয়ারি ১৮৯১ – অজানা) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় সেন্ত্রাল এস্পানিওল এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেছিলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেলেছিলেন। দেলগাদো ১৯১৩ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯২০ সাল পর্যন্ত তিনি সর্বমোট ১৭ ম্যাচে অংশগ্রহণ করেছিলেন। তিনি উরুগুয়ের হয়ে সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৯) অংশগ্রহণ করেছিলেন, যার মধ্যে ১৯১৬ সালে তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন। দেলগাদো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন। হুয়ান দেলগাদো ১৮৯১ সালের ২৬শে ফেব্রুয়ারি তারিখে উরুগুয়েতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। RSSSF (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।  "Uruguay - Squad" [উরুগুয়ে - দল]। worldfootball.net (ইংরেজি ভাষায়)। ২২ ডিসেম্বর ২০২২। ২২ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০২২।  ট্রান্সফারমার্কেটে হুয়ান দেলগাদো (ইংরেজি) {{ওয়ার্ল্ডফুটবল.নেট}} আইডি অনুপস্থিত এবং উইকিউপাত্তে নেই। ন্যাশনাল-ফুটবল-টিমস.কমে হুয়ান দেলগাদো (ইংরেজি)
আঙ্কারা ভিলায়েত

অ্যাঙ্গোরার ভিলায়েত (উসমানীয় তুর্কি: ولايت آنقره) বা আঙ্কারা ছিলো উত্তর-মধ্য আনাতোলিয়ার অ্যাঙ্গোরা (আঙ্কারা) শহরকে কেন্দ্র করে গঠিত উসমানীয় সাম্রাজ্যের একটি উচ্চস্তরের প্রশাসনিক বিভাগ (ভিলায়েত), এর মধ্যে প্রাচীন গালাতিয়ার অধিকাংশ অঞ্চল অন্তর্ভুক্ত ছিল। ২০শ শতাব্দীর শুরুতে এর আয়তন ছিলো ৩২,৩৩৯ বর্গমাইল (৮৩,৭৬০ কিমি২), অন্যদিকে ১৮৮৫ সালের প্রথম উসমানীয় আদমশুমারির প্রাথমিক ফলাফল (১৯০৮ সালে প্রকাশিত) এর জনসংখ্যা দেখায় ৮৯২,৯০১ জন। জনসংখ্যার এই পরিসংখ্যানের যথার্থতা "আনুমানিক" থেকে "শুধু অনুমানমূলক" পর্যন্ত যে অঞ্চল থেকে তারা সংগ্রহ করা হয়েছিল তার উপর নির্ভর করে। ১৯২০ সালের হিসাবে এর জনসংখ্যাকে প্রধানত তুরস্কের মুসলিম ও আর্মেনীয় খ্রিষ্টান হিসেবে বর্ণনা করা হয়েছিলো। এটি একটি কৃষিপ্রধান দেশ ছিলো, এর সমৃদ্ধির জন্য এটির শস্য, পশম এবং আঙ্কারা থেকে প্রাপ্ত অ্যাঙ্গোরা ছাগলের মোহাইরের উপর নির্ভর করে। কুরশেহির ও কায়সেরিতে একটি গুরুত্বপূর্ণ শিল্প ছিলো গালিচা বুনন। রৌপ্য, তামা, লিগনাইট এবং লবণের খনি ও অনেকগুলো উষ্ণ প্রস্রবণ ছিল, এর মধ্যে কিছু বিখ্যাত ওষুধও ছিলো। এই এলাকা থেকে হ্যালাইট ও মুলতানি মাটিও খনন করা হতো। এই ভিলায়েতে বয়ন একটি জনপ্রিয় শিল্প হলেও রেলপথ প্রবর্তনের পর তা হ্রাস পায়, এখানে স্থানীয়রা তাঁতের পরিবর্তে উল ও মোহাইর রপ্তানি করত। ২০শ শতাব্দীর গোড়ার দিকে এই অঞ্চলে একটি ছোট গালিচা শিল্পও পাওয়া যায়। এই ভিলায়েতের সানজাকগুলো: আঙ্কারার সানজাক (আঙ্কারা, আয়াশ, বেপাজার, সিভ্রিহিসার, চুবুক, নালহান, হায়মানা, কুজুলজাহামাম, মিহাকিচ্চিক, বালা, কালেজিক) বোজোকের সানজাক (ইয়োজগাত, আকদামাদেনি, বোয়াজলেয়ান) কায়সেরির সানজাক (কায়সেরি, দেভেলি, ইনজেসু) কুরশেহিরের সানজাক (কুরশেহির, মুজুর, হাজিবেকতাশ, কেসকিন, চিকেকদায়ে, আভানোস) চোরুমের সানজাক (চোরুম, ওসমানজিক, কার্গি, সুঙ্গুরলু, ইসকিলিপ) আঙ্কারার কাছে স্টানোজ নামে একটি আর্মেনীয় গ্রাম ছিলো। আর্মেনীয় গণহত্যার পর আর্মেনীয় জনসংখ্যার বেশিরভাগই এখান থেকে হারিয়ে যায়। ২০২০ সাল অনুযায়ী একটি কবরস্থান গ্রামটিতে অবশিষ্ট ছিলো। চিসাম, হিউ, সম্পাদক (১৯১১)। "Angora"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "1914 Census Statistics" (পিডিএফ)। Turkish General Staff। পৃষ্ঠা 605–606। ৭ অক্টোবর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ জানুয়ারি ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গুগল বইয়ে Geographical Dictionary of the World Asia by A. H. Keane, page 459 Prothero, G.W. (১৯২০)। Anatolia। H.M. Stationery Office।  Prothero, G.W. (১৯২০)। Anatolia। H.M. Stationery Office। পৃষ্ঠা 107।  Prothero, G.W. (১৯২০)। Anatolia। H.M. Stationery Office। পৃষ্ঠা 112।  Ankara Vilayeti | Tarih ve Medeniyet Sassounian, Harut (২০০২-০৩-০২)। "Remnants of an Old Armenian Village Near Ankara"। Armenian Weekly। সংগ্রহের তারিখ ২০২০-০৪-২৫।  চিসাম, হিউ, সম্পাদক (১৯১১)। "Angora"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে আঙ্কারা ভিলায়েত সম্পর্কিত মিডিয়া দেখুন। টেমপ্লেট:উসমানীয় সাম্রাজ্যের প্রশাসনিক উপবিভাগ
আক্কাদেবী

আক্কাদেবী ( কন্নড় ভাষায় ಆಕ್ಕದೀವಿ, এছাড়াও Akkādēvi, Akka-dēvi), ছিলেন কর্ণাটকের চালুক্য রাজবংশের একজন রাজকন্যা। তাঁর জন্ম হয়েছিল ১০১০ সালে এবং মৃত্যু হয় ১০৬৪ সালে। তিনি প্রায় অর্ধ শতাব্দী ধরে তদানীন্তন কিশুকাডু প্রদেশের রাজ্যপাল ছিলেন। এই প্রদেশটি বর্তমানে কর্ণাটকের বিদার জেলা, বাগলকোট জেলা ও বিজয়পুর জেলা নিয়ে গঠিত। তিনি ছিলেন দশবর্মণ ও ভাগলাদেবীর কন্যা। তিনি পশ্চিম চালুক্যের রাজা পঞ্চম বিক্রমাদিত্য এবং দ্বিতীয় জয়সিংহের বোন ছিলেন এবং সোমেশ্বর প্রথমের পিসি ছিলেন। তিনি কদম্ব রাজকুমার ময়ুরবর্মণকে বিয়ে করেছিলেন। তাঁদের তোয়িমদেব নামে একটি পুত্র ছিল। আক্কাদেবী একজন দক্ষ প্রশাসক এবং দক্ষ সেনানায়ক হিসেবে সুপরিচিত ছিলেন। তাঁকে গুণদাবেদাঙ্গীও বলা হত, যার অর্থ "গুণের সৌন্দর্য"। চালুক্যদের শাসনকালের সময়টি দক্ষিণ ভারতের ইতিহাসে একটি গুরুত্বপূর্ণ মাইলফলক হয়ে থেকে গেছে এবং কর্ণাটকের ইতিহাসে একটি স্বর্ণযুগ চিহ্নিত করেছে। চালুক্যরা ৬০০ বছরেরও বেশি সময় ধরে ভারতের দাক্ষিণাত্যের মালভূমিতে শাসন করেছিল। আক্কাদেবী পশ্চিম চালুক্য সাম্রাজ্যের রাজবংশের রাজকন্যা ছিলেন। এই রাজবংশ চোলদের সাথে এবং তাদের দূরবর্তী সম্পর্কিত ভাই, ভেঙ্গির পূর্ব চালুক্যদের সাথে ক্রমাগত সংঘর্ষে লিপ্ত ছিল। আক্কাদেবীর শাসনকালে, তিনি নিজের প্রদেশকে প্রসারিত করেছিলেন, অনুদানের মাধ্যমে শিক্ষাকে উৎসাহিত করেছিলেন। ১০২১ খ্রিস্টাব্দের একটি শিলালিপি থেকে জানা যায় যে তিনি ৫০০ জন ছাত্রের খাওয়া ও পরার জন্য একটি বিশাল জমি উপহার দিয়েছিলেন এবং তাদের বিনামূল্যে থাকার জায়গা দিয়েছিলেন। তিনি জৈন ও হিন্দু মন্দিরগুলিকে উদারভাবে সাহায্য করেছিলেন। সেই সময়কালে, মন্দির নির্মাণের সময় নারীদের নির্মানের অগ্রগতি দেখার অনুমতি থাকত না। তাই প্রায়শই অগ্রগতি পরীক্ষা করার জন্য রানির কাছে একটি ক্ষুদ্র নমুনা তৈরি করে পাঠানো হত। আক্কাদেবীকে "মহান খ্যাতি ও পরিণতির ব্যক্তিত্ব" বলা হয়। ১০২২ তারিখের একটি শিলালিপিতে তাঁকে যুদ্ধে ভৈরবীর মতো সাহসী বলে অভিহিত করা হয়েছে। তিনি স্থানীয় বিদ্রোহ দমন করার জন্য গোকাগে বা গোকাকের দুর্গ অবরোধ করেছিলেন, এবং ব্রাহ্মণদের অনুদান দিয়ে শিক্ষাকে উৎসাহিত করেছিলেন বলে জানা যায়। Woman, Her History and Her Struggle for Emancipation, By B. S. Chandrababu, L. Thilagavathi. p.158 "AKKADEVI"। সংগ্রহের তারিখ ১৪ ফেব্রুয়ারি ২০২৩।  Saletore, Rajaram Narayan (১৯৮৩)। Encyclopaedia of Indian culture, Volume 3। University of Michigan। আইএসবিএন 978-0-391-02332-1।  Jain Journal, Volume 37। Jain Bhawan। ২০০২। পৃষ্ঠা 8।  Kamat, Jyotsna (১৯৮০)। Social Life in Medieval Karnataka। Abhinav Publications। পৃষ্ঠা 107। আইএসবিএন 978-0-8364-0554-5।  "Chalukya Dynasty"। সংগ্রহের তারিখ ১৪ ফেব্রুয়ারি ২০২৩।  Mishra, Phanikanta (১৯৭৯)। The Kadambas। Mithila Prakasana। পৃষ্ঠা 53, 71।  Murari, Krishna (১৯৭৭)। The Cāḷukyas of Kalyāṇi, from circa 973 A.D. to 1200 A.D.: based mainly on epigraphical sources। Concept Pub. Co.। পৃষ্ঠা 52, 61–62।  ১। গ্রেট উইমেন অফ ইণ্ডিয়া, অদ্বৈত আশ্রম, আলমোড়া, হিমালয়, ১৯৫৩
গ্রাইন্ডার

গ্রাইন্ডার হলো একটি অবস্থান-ভিত্তিক সামাজিক নেটওয়ার্কিং এবং অনলাইন ডেটিং অ্যাপ্লিকেশন যা সমকামী, উভকামী, ট্রান্সজেন্ডার এবং লিঙ্গপরিচয়হীনতাবাদী সম্প্রদায়ের সদস্যদের জন্য তৈরী। এটি সমকামী পুরুষদের জন্য প্রথম ভূ-সামাজিক অ্যাপগুলির মধ্যে একটি ছিল যখন এটি মার্চ ২০০৯ সালে চালু হয়েছিল এবং তখন থেকে এটি বিশ্বের বৃহত্তম এবং জনপ্রিয় সমকামী মোবাইল অ্যাপে পরিণত হয়৷ এটি আইওএস ও অ্যান্ড্রয়েড ডিভাইসে বিনামূল্যে এবং প্রিমিয়াম উভয় সংস্করণে উপলব্ধ (পরেরটির নাম গ্রাইন্ডার এক্সট্রা ও গ্রাইন্ডার আনলিমিটেড)। ডিসেম্বর ২০২১ পর্যন্ত, গ্রাইন্ডার-এর প্রায় ১১ মিলিয়ন মাসিক সক্রিয় ব্যবহারকারী রয়েছে। অ্যাপটি সদস্যদের একটি ব্যক্তিগত প্রোফাইল তৈরি করতে এবং তাদের একটি তাৎক্ষণিক ও ধারাবাহিক যোগাযোগ ধরে রাখার জন্য তাদের ভূ-অবস্থান নির্ণয় পদ্ধতি ব্যবহার করার সুযোগ দেয়। যেখানে তারা দূরত্ব অনুসারে বাছাই করা অন্যান্য প্রোফাইল ভ্রমণ করতে পারে এবং একজনের ফিল্টার সেটিংসের উপর নির্ভর করে কাছাকাছি এবং দূরবর্তী সদস্যদের দ্বারা দেখা যায়। গ্রিড ভিউতে একটি প্রোফাইল ফটো নির্বাচন করা সেই সদস্যের সম্পূর্ণ প্রোফাইল এবং ফটোগুলি প্রদর্শন করবে, সেইসাথে চ্যাট করার বিকল্প, একটি "ট্যাপ করুন", ছবি পাঠান, ভিডিও কল করুন এবং একজনের সুনির্দিষ্ট অবস্থান ভাগ করুন৷ ২০১২ সালের ফেব্রুয়ারীতে গ্রাইন্ডার রচিত হয় গ্রাইন্ডার ফর ইকুয়্যালিটি বা সমতার জন্য গ্রাইন্ডার (G4E) একটি ভূ-রাজনৈতিক উদ্দেশ্যে যেটি স্বকামী,সমকামী,সর্বকামী ও রূপান্তরকামীদের (LGBTQ;এলজিবিটিকিউ) সমাজে সমান অধিকারের জন্য কাজ করে। জিফরই তখন থেকে একটি আন্তর্জাতিক স্বাস্থ্য ও মানবাধিকার কর্মসূচিতে পরিণত হয়েছে। নভেম্বর ২০১৯ এ এটি মধ্যপ্রাচ্য এবং উত্তর আফ্রিকার এলজিবিটিকিউ সম্প্রদায়গুলিকে সরাসরি পরিষেবা এবং সমর্থন প্রদানকারী সংস্থা এবং কর্মীদের মোট ১ লক্ষ ডলার মঞ্জুর করেছে৷ গবেষণায় অনুমান করা হয়েছে যে যৌনভাবে সক্রিয় সমকামী এবং উভকামী কিশোর-কিশোরীদের অর্ধেক গ্রাইন্ডারের মতো অ্যাপ্লিকেশন ব্যবহার করে। গ্রাইন্ডার ব্যবহারকারীদের বয়স যাচাই করে না বা তাদের প্রয়োজনও নেই। যা যোগাযোগ শালীনতা আইনের ধারা ২৩০ এর একটি ফাঁক। "About us"। Grindr। সংগ্রহের তারিখ ২০১৯-০১-২৪।  Wang, Haidong; Zhang, Lu (১৬ অক্টোবর ২০১৮)। "The use of geosocial networking smartphone applications and the risk of sexually transmitted infections among men who have sex with men: a systematic review and meta-analysis": 1178। আইএসএসএন 1471-2458। ডিওআই:10.1186/s12889-018-6092-3। পিএমআইডি 30326887। পিএমসি 6192100 ।  "The Co-Founder Behind Gay Social App Grindr Opens Up About Success, Sanity and Happiness"। এপ্রিল ১, ২০১৪। সংগ্রহের তারিখ মে ১, ২০১৪।  "CEO OF GRINDR ON THE POWER OF SIMPLICITY AND BECOMING AN UNINTENTIONAL ACTIVIST"। জানুয়ারি ২৪, ২০১৪। সংগ্রহের তারিখ মে ১, ২০১৪।  https://www.investors.grindr.com/।  |শিরোনাম= অনুপস্থিত বা খালি (সাহায্য) Snow, Justin (অক্টোবর ২২, ২০১২)। "Grindr's Political Bedfellows"। Metro Weekly। অক্টোবর ২৫, ২০১২ তারিখে মূল থেকে আর্কাইভ করা। সংগ্রহের তারিখ অক্টোবর ২২, ২০১২।  "Grindr for Equality Announces Middle East-North Africa Grant Winners"। PR Newswire (ইংরেজি ভাষায়)। Cision। ২১ নভেম্বর ২০১৯। সংগ্রহের তারিখ ১২ ফেব্রুয়ারি ২০২০।  "How Grindr, A Popular Gay Dating App, Poses Exploitation Risk To Minors"। NPR.org (ইংরেজি ভাষায়)। সংগ্রহের তারিখ ২০২২-০২-২৪।  "Unseen, Part 3: Popular Gay Dating App Grindr Poses Exploitation Risk to Minors"। জুলাই ১২, ২০২১।
উনিশ ২০ (চলচ্চিত্র)

উনিশ ২০ চরকি পরিবেশিত ২০২৩ সালের বাংলা ভাষার বাংলাদেশী প্রণয়ধর্মী চলচ্চিত্র। পরিচালনা করেছেন মিজানুর রহমান আরিয়ান। এই চলচ্চিত্রের মাধ্যমে আরিফিন শুভ ও আফসানা আরা বিন্দু ১৩ বছর পর জুটি বেঁধেছে এবং আফসানা আরা বিন্দু প্রায় ৮ বছর পর পর্দায় ফিরছেন। রেদওয়ান রনি প্রযোজনা, চিত্রগ্রাহক শেখ রাজিবুল ইসলাম ও সম্পাদনা করেছেন সিমিত রায় অন্তর। তন্ময় সূর্য নির্বাহী প্রযোজক ছিলেন। আরিফিন শুভ - নাহিদ হাসান অপু আফসানা আরা বিন্দু - শায়লা রহমান শিলা ওয়াহিদা মল্লিক জলি - অপুর মা হাসান মাসুদ - নওশাদ এ এম মজুমদার ইন্তেখাব দিনার - রাশেদ জামান (বিশেষ চরিত্রে) তানিয়া আহমেদ - রুবিনা (বিশেষ চরিত্রে) ডিকন নূর - এজেন্সির বস সাবিহা জামান এরফান মৃধা শিবলু - জাহিদ জাহিদুল হক অপু - হিমেল লিওনা লুভাইনা সুস্মিতা সিনহা তপন মজুমদার - তৌহিদ এলিনা শাম্মী - মিলা আনায়া জাকিরা হোসেন আনায়া (শিশুশিল্পী) বারিউল আরাফাত প্রিয়ম (শিশুশিল্পী) তূর্য চৌধুরী (শিশুশিল্পী) সঙ্গীত পরিচালক সাজিদ সরকার সুরকার পীযূষ দাশ ও সাজিদ সরকার গীতিকার সোমেশ্বর অলি ২০২৩ সালের ৬ ফেব্রুয়ারি প্রকাশ পেয়েছিল ‘উনিশ ২০’-এর ট্রেলার। এর আগে সিনেমাটির টিজার প্রকাশ করা হয়। ১৩ই ফেব্রুয়ারি রাত ৮ টায় ওটিটি প্লাটফর্ম চরকিতে চলচ্চিত্রটি মুক্তি দেওয়া হয়। নিউজ, সময়। "রাতে মুক্তি পাচ্ছে শুভ-বিন্দুর 'উনিশ ২০' | বিনোদন"। Somoy News। ২০২৩-০২-১৪ তারিখে মূল থেকে আর্কাইভ করা। সংগ্রহের তারিখ ২০২৩-০২-১৪।  "উনিশ ২০"। The Daily Star Bangla (ইংরেজি ভাষায়)। ২০২৩-০২-১৪ তারিখে মূল থেকে আর্কাইভ করা। সংগ্রহের তারিখ ২০২৩-০২-১৪।  https://www.facebook.com/rtvonline। "রোমান্সে টইটম্বুর শুভর 'উনিশ বিশ'"। RTV Online (ইংরেজি ভাষায়)। ২০২৩-০২-১৪ তারিখে মূল থেকে আর্কাইভ করা। সংগ্রহের তারিখ ২০২৩-০২-১৪।  "'উনিশ ২০' নিয়ে ৮ বছর পর শুভর সঙ্গে ফিরলেন বিন্দু"। দৈনিক ইত্তেফাক। ২০২৩-০২-১৪ তারিখে মূল থেকে আর্কাইভ করা। সংগ্রহের তারিখ ২০২৩-০২-১৪।  "নতুন ছবির লুকে ভিন্নরূপে হাজির হয়ে চমকে দিলেন শুভ"। bangla.dhakatribune.com। ২০২২-০১-১৪। ২০২৩-০২-১৪ তারিখে মূল থেকে আর্কাইভ করা। সংগ্রহের তারিখ ২০২৩-০২-১৪।  বাংলা চলচ্চিত্র প্রবেশদ্বার চলচ্চিত্র প্রবেশদ্বার বাংলা মুভি ডেটাবেজে উনিশ ২০ ইউটিউবে উনিশ ২০ চলচ্চিত্রের ট্রেইলার
সুলতান মুরাদ মসজিদ

সুলতান মুরাদ মসজিদ (ম্যাসেডোনীয়: Султан-муратовата џамија ; আলবেনীয়: Xhamia e Sulltan Muratit ; তুর্কি: Sultan Murat Camii উত্তর মেসিডোনিয়ার স্কপিয়েতে অবস্থিত অটোমান যুগের মসজিদ। এটি ১৫ শতকে সেন্ট জর্জের মঠের উপরে নির্মিত হয়েছিল যা ১৩৯২ সালে অটোমান সেনাপতি পাশা ইগিট বে স্কপিয়েকে ভুক ব্রাঙ্কোভিচের কাছ থেকে দখল করার সময় ধ্বংস হয়ে যায়। সুলতান মুরাদের দানকৃত অর্থে নির্মিত হয়েছিল। মসজিদটি ১৪৩৬ সালে নির্মিত হয়েছিল। সুলতান মুরাত মসজিদ কমপ্লেক্স, স্কপিয়েতে একমাত্র সুলতান এনডাউমেন্ট, স্কপিয়ের পুরাতন বাজারের কেন্দ্রীয় অংশে একটি নিচু পাহাড়ের উপর দাঁড়িয়ে আছে। এটির অস্তিত্ব, ঘটনা ও পরিবর্তনের সময় এটি পুড়ে গেছে এবং বেশ কয়েকবার ক্ষতিগ্রস্ত হয়েছে যা প্রবেশদ্বারের উপরের তিনটি শিলালিপি উল্লেখ করে। প্রথমবার ছিল ১৫৩৭ সালের অগ্নিকাণ্ড, তারপরে এটি ১৫৩৯ সালে সুলতান সুলেমান দ্বারা পুনর্গঠিত হয়েছিল। দ্বিতীয়বার, এটি তাদের সামরিক নেতা পিকোলোমিনির নেতৃত্বে অস্ট্রিয়ান সেনাবাহিনী দ্বারা পুড়িয়ে দেওয়া হয়েছিল, যারা পুরো শহরটিকে আগুনে পুড়িয়ে দিয়েছিল । ২৩ বছর পর ১৭১১ সালে আহমেদ তৃতীয়ের ডিক্রির মাধ্যমে এটি পুনর্নবীকরণ করা হয়। ১৯১২ সালে পঞ্চম মুহাম্মদ-এর আদেশে মসজিদটি শেষবারের মতো মেরামতের কাজ করে। এর স্থাপত্য বৈশিষ্ট্যের পরিপ্রেক্ষিতে, স্কপিয়ের বৃহত্তম মসজিদগুলির মধ্যে একটি হিসাবে, এটি বলকানে অটোমান ভবনের সবচেয়ে উল্লেখযোগ্য নমুনার অন্তর্ভুক্ত। এটির একটি বেসিলিকা স্থাপত্য ফর্ম রয়েছে এবং এটি একটি চারটি ছাদযুক্ত ছাদ দিয়ে আচ্ছাদিত। এটি উসমানীয় স্থাপত্যের প্রারম্ভিক কনস্টান্টিনোপল শৈলীর অনুরূপ। অভ্যন্তরটি তিনটি স্তম্ভের সারি সহ তিনটি নেভে বিভক্ত, যখন ছাদটি একটি সমতল কাঠের কফার্ড সিলিং দিয়ে তৈরি। মিহরাব, মিম্বার এবং মাহভিল ১৯১০ এর দশক থেকে। দাগেস্তানের আলি পাশার তুর্বে সুলতান মুরাদ মসজিদের পূর্ব দিকের পাশে দাঁড়িয়ে আছে। এটিতে দুটি পাথরের সারকোফাগি রয়েছে, আলী পাশার স্ত্রী এবং কন্যার সমাধিস্থল। বিকি হানের তুর্বে মসজিদের দক্ষিণ পাশে দাঁড়িয়ে আছে। অভ্যন্তরে, শিলালিপি ছাড়া পাঁচটি সমাধি রয়েছে। এর বিশাল স্মৃতিস্তম্ভের সাথে, উত্তর মেসিডোনিয়ায় টিকে থাকা এই ধরনের স্থাপনার মধ্যে বিকি হানের টার্বে বৃহত্তম। দুটি টারবে ঘিরে একটি নেক্রোপলিস রয়েছে, যেখানে বেশ কয়েকটি কবর চিহ্নিত করা হয়েছে। ক্লক টাওয়ারের পাশে একটি মালভূমিতে দাঁড়িয়ে আছে সুলতান মুরাদ মসজিদ। মসজিদের প্রধান স্থপতি ছিলেন দেবর হোসেন । স্কপিয়ে অগ্নিকাণ্ড এবং ভূমিকম্পের কারণে মসজিদটি বেশিরভাগই অক্ষত রয়ে গেছে। সুলতান মুরাদ মসজিদটি আয়তাকার আকৃতির, একটি বারান্দা সহ চারটি স্তম্ভে সজ্জিত ক্যাপলেট রয়েছে, যা তোরণ দ্বারা সংযুক্ত। Anna Di Lellio (২০০৬)। The Case for Kosova: Passage to Independence। Anthem Press। পৃষ্ঠা 46। আইএসবিএন 978-0-85728-712-0। সংগ্রহের তারিখ ২৪ সেপ্টেম্বর ২০১৩।  culture.org.mk
স্মারক (মঞ্চনাটক)

মঞ্চনাটকের আলোচনায় স্মারক বলতে মঞ্চের পেছনে অবস্থিত এমন একজন ব্যক্তিকে বোঝায় যে অভিনেতা-অভিনেত্রীরা তাদের সংলাপ ভুলে গেলে বা মঞ্চের নির্দিষ্ট স্থানে অবস্থান করতে ভুলে গেলে তাদেরকে সেগুলি স্মরণ করিয়ে দেয়। একে ইংরেজিতে প্রম্পট বা প্রম্পটার বলে। ইদানিং স্মারকদের অনেক দায়িত্বই মঞ্চ ব্যবস্থাপক কাঁধে নিয়ে থাকেন। তাঁর কাছে স্মারক গ্রন্থ নামে পাণ্ডুলিপির একটি অনুলিপি থাকে। এই অনুলিপিটি হল যেকোনও পরিবেশনার সবচেয়ে নির্ভরযোগ্য সংস্করণ, যাতে সমস্ত সংলাপসূত্রের (কিউ) বিস্তারিত বিবরণ লেখা থাকে এবং মঞ্চের কর্মকাণ্ডের সাথে মিল রেখে তাদের সঠিক মুহূর্তগুলিও লেখা থাকে। এভাবে একজন স্মারক আলোকসজ্জা নকশা, ধ্বনি নকশা, দড়াদড়ি ব্যবস্থা ও সেগুলির সাহায্যে করা বিশেষ আবহ এবং দৃশ্য পরিবর্তন পরিচালনা করতে পারে। স্মারক গ্রন্থে প্রায়শই গুচ্ছবদ্ধকরণ সংক্রান্ত টীকা থাকে, যার সাহায্যে একজন স্মারক সবসময়ই মঞ্চে যেকোনও মুহূর্তে সমস্ত অভিনেতার উদ্দিষ্ট অবস্থান ও নড়াচড়া সম্পর্কে অবহিত থাকেন। কিছু পেশাদার ও উচ্চমানের পাড়ার মঞ্চনাটক নির্মাণের সময় স্মারককে কখনও মূল পরিবেশনায় ব্যবহার করা হয় না, বরং মহড়ার সময় ব্যবহার করা হয়। যদি নিতান্তই স্মরণ করানো আবশ্যক হয়, তখন আরেকজন অভিনেতা চুপিচুপি সে কাজটি করতে পারে। স্মারক সাধারণত মঞ্চের ওপরে স্মারক কোণে বা স্মারক পার্শ্বে অবস্থান করেন। এলিজাবেথীয় মঞ্চনাটকে গ্রন্থধারক (Book-Holder) স্মারকের কাজ করতেন। এছাড়া তিনি মঞ্চনাটকের টুকিটাকি জিনিসেরও (prop) দায়িত্বে থাকতেন। Kennedy (2010), Pavis (1998, 289), and Taylor (1993, 253—254). Kennedy (2010). Hartnoll and Found (1996). Hartnoll, Phyllis and Peter Found, eds. 1996. The Concise Oxford Companion to the Theatre. Oxford: Oxford University Press. আইএসবিএন ০-১৯-২৮২৫৭৪-৭. Kennedy, Dennis, ed. 2010. The Oxford Companion to Theatre and Performance. Oxford: Oxford University Press. আইএসবিএন ৯৭৮-০-১৯-৯৫৭৪১৯-৩. Pavis, Patrice. 1998. Dictionary of the Theatre: Terms, Concepts, and Analysis. Trans. Christine Shantz. Toronto and Buffalo: University of Toronto Press. আইএসবিএন ০-৮০২-০৮১৬৩-০. Taylor, John Russell. 1993. The Penguin Dictionary of the Theatre. 3rd ed. London: Penguin. আইএসবিএন ০-১৪০-৫১২৮৭-X.
গবলিন - নিঃসঙ্গ এক দেবতার গল্প

গবলিন: নিঃসঙ্গ এক দেবতার গল্প (কোরীয়: 쓸쓸하고 찬란하神 – 도깨비; আরআর: সেউলসেউলহাগো ছাল্লানহাসিন – দোক্কায়েবি; আক্ষরিক একাকী উজ্জ্বল দেবতা - গবলিন) একটি দক্ষিণ কোরীয় টেলিভিশন ধারাবাহিক নাটক। এতে অভিনয় করেছেন কিম গো-ইয়ুন, লি ডং-উক, ইউ ইন-না এবং ইউক সুং-জাই। নাটকটি ২০১৬ সালের ২ ডিসেম্বর থেকে ২০১৭ সালের ২১ জানুয়ারি পর্যন্ত কেবল নেটওয়ার্ক টিভিএনে প্রচারিত হয়। নাটকটি লিখেছেন কিম ইউন-সুক। "Special episodes reveal 'Guardian' behind the scenes"। The Korea Herald। ফেব্রুয়ারি ৫, ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) '도깨비', 1·2회 90분 특별 편성। Star E Daily (কোরীয় ভাষায়)। সংগ্রহের তারিখ ডিসেম্বর ১, ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "বাংলায় কথা বলবেন 'গবলিন'এর গং ইয়ু ও কিম গো ইয়ুনরা"। দৈনিক সমকাল। ১৪ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০২৩।
সামরিক গোয়েন্দাগিরি

সামরিক গোয়েন্দাগিরি বলতে একটি সামরিক পেশা ও শাস্ত্রকে বোঝায় যেখানে মূলত গোপনে (গুপ্তচরবৃত্তির মাধ্যমে) শত্রুপক্ষ বা শত্রু এলাকা সম্পর্কে বিভিন্ন উৎস থেকে উপাত্ত সংগ্রহ করে প্রাপ্ত উপাত্ত প্রক্রিয়াজাত, সমন্বয় সাধন, বিশ্লেষণ, মূল্যায়ন, উপলব্ধি ও ব্যাখ্যা করে এমন এক ধরনের সামরিক গোয়েন্দা তথ্য উৎপাদন করা হয়, যা সামরিক নেতাদেরকে সিদ্ধান্ত গ্রহণ প্রক্রিয়াতে দিকনির্দেশনা প্রদান করে। কোনও সামরিক অভিযানের আবশ্যকীয় শর্তাবলীর (mission requirements) অংশ হিসেবে বা অভিযান পরিকল্পনার অংশ হিসেবে উত্থিত প্রশ্নের উত্তর প্রদান করতে উপাত্ত-তথ্য যোগাড় করতে হয়। এক্ষেত্রে সামরিক নেতার (কমান্ডারের) তথ্যের প্রয়োজনীয়তা চিহ্নিত করে সেটিকে সামরিক গোয়েন্দা তথ্য সংগ্রহ, বিশ্লেষণ ও সম্প্রচার ব্যবস্থা্র অঙ্গীভূত করে নেওয়া হয়। সামরিক গোয়েন্দাগিরিতে অধীত বিষয়াদির মধ্যে অভিযানের পরিবেশ, শত্রু-মিত্র-নিরপেক্ষ বাহিনী, সামরিক অভিযানের ক্ষেত্রে অবস্থিত বেসামরিক জনসমষ্টি, ইত্যাদি অন্তর্ভুক্ত। সামরিক গোয়েন্দাগিরি বিষয়ক কর্মকাণ্ডগুলি সব স্তরে পরিচালিত হতে পারে, রণচাতুরি থেকে রণকৌশল, শান্তিকালীন পর্বে, যুদ্ধে রূপান্তরকালীন পর্বে এবং স্বয়ং যুদ্ধকালীন পর্বে। রণকৌশলগত সামরিক গোয়েন্দাগিরি (Strategic intelligence "স্ট্র্যাটেজিক ইন্টেলিজেন্স") উচ্চতর স্তরের ও ব্যাপকতর পরিধির উপশাস্ত্র, এবং এতে জাতীয় ও আন্তর্জাতিক পর্যায়ের সামরিক নেতাদের জন্য নীতি ও সামরিক পরিকল্পনার সূত্রায়নে প্রয়োজনীয় তথ্য নিয়ে কাজ করা হয়। অন্যদিকে রণচাতুরিগত সামরিক গোয়েন্দাগিরি (Tactical intelligence "ট্যাকটিকাল ইন্টেলিজেন্স") অপেক্ষাকৃত সীমিত পরিধি ও নিম্নস্তরের উপশাস্ত্র, এবং এখানে মূলত মাঠ পর্যায়ের সামরিক নেতাদের প্রয়োজন মেটানো হয়, যাতে তারা ঠিকমত যুদ্ধাভিযান পরিকল্পনা ও পরিচালনা করতে পারে। বেশিরভাগ সরকার একটি সামরিক গোয়েন্দা সংস্থা (Military intelligence agency) বজায় রাখে, যার মাধ্যমে বিশেষায়িত বিভাগে বিশ্লেষণী ও গোয়েন্দা কর্মচারীর যোগান দেওয়া হয়। সামরিক ও বেসামরিক গোয়েন্দা বাহিনীগুলি সমন্বিতভাবে রাজনৈতিক ও সামরিক কর্মকাণ্ডগুলিতে বিভিন্ন ধরনের তথ্য সরবরাহ করে। সামরিক গোয়েন্দাগিরির দায়িত্ব পালন করা কর্মচারীদেরকে তাদের বিশ্লেষণী ক্ষমতা ও ব্যক্তিগত বুদ্ধিমত্তার উপর ভিত্তি করে নির্বাচন করা হয় ও এর পরে তাদেরকে আনুষ্ঠানিক প্রশিক্ষণ প্রদান করা হয়। অধুনা প্রায় সব দেশে উপাত্ত সংগ্রহ ও প্রক্রিয়াজাত করে দ্রুত ও সঠিকভাবে সামরিক গোয়েন্দা তথ্য উৎপাদন করার ব্যবস্থা বিদ্যমান। বর্তমানে ইলেকট্রনীয় ব্যবস্থা, মানব সম্পদ, আলোকচিত্র ও ভিডিও ক্যামেরায় ধারণ, কৃত্রিম উপগ্রহ, অত্যাধুনিক বিমান, ইত্যাদির মাধ্যম অতীতের তুলনায় অতিবৃহৎ মাপনীতে তথ্য সংগ্রহ করা হয়। ইংরেজিতে সামরিক গোয়েন্দাগিরি পেশা বা শাস্ত্র ও এতে উৎপাদিত সামরিক গোয়েন্দা তথ্য --- উভয়কেই "মিলিটারি ইন্টেলিজেন্স" (Military intelligence) নামে ডাকা হয়। এমনকি কোনও দেশের বা সরকারের সামরিক গোয়েন্দা সংস্থাকেও তার "মিলিটারি ইন্টেলিজেন্স" ডাকা হতে পারে। "HTTPS, Secure HTTPS", SpringerReference, Berlin/Heidelberg: Springer-Verlag, ২০১১, ডিওআই:10.1007/springerreference_292 উদ্ধৃতি টেমপ্লেট ইংরেজি প্যারামিটার ব্যবহার করেছে (link) "University Catalog 2011/2012, Master Courses: pp.99, size: 17MB" (পিডিএফ)। US National Intelligence University। ২৩ জানুয়ারি ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ মার্চ ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)